**চার্লস নিউটন ফ্রাঙ্ক** (ইংরেজি: Charlie Frank; জন্ম: ২৭ নভেম্বর, ১৮৯১ - মৃত্যু: ২৫ ডিসেম্বর, ১৯৬১) অরেঞ্জ ফ্রি স্টেটের জাগের্সফন্তেইন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন **চার্লি ফ্রাঙ্ক**। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

অরেঞ্জ ফ্রি স্টেটের জাগের্সফন্তেইন এলাকায় জন্ম চার্লি ফ্রাঙ্ক প্রথম বিশ্বযুদ্ধে অংশগ্রহণ করেছিলেন। ঐ যুদ্ধে তিনি মারাত্মকভাবে বিষাক্ত গ্যাসে আক্রান্ত হন। এরপর তিনি দক্ষিণ আফ্রিকায় ফিরে আসেন। ছোট-খাঁটো দৈহিক গড়ন ও কিছুটা শক্তিশালী গড়নের অধিকারী ছিলেন তিনি।

১৯১৯-২০ মৌসুম থেকে ১৯২৫-২৬ মৌসুম পর্যন্ত চার্লি ফ্রাঙ্কের প্রথম-শ্রেণীর খেলোয়াড়ী জীবন চলমান ছিল। অক্টোবর, ১৯১৯ সালে জোহেন্সবার্গে সফররত অস্ট্রেলিয়ান ইম্পেরিয়াল ফোর্সেস ক্রিকেট দলের বিপক্ষে ট্রান্সভালের সদস্যরূপে অভিষেক ঘটে তার। খেলায় তিনি ১০৮ রানের ইনিংস খেলেন। ফলশ্রুতিতে, জাতীয় দল নির্বাচকমণ্ডলীর দৃষ্টি আকর্ষণে সক্ষম হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন চার্লি ফ্রাঙ্ক। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ নভেম্বর, ১৯২১ তারিখে ডারবানে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯২১ তারিখে কেপটাউনে একই দলের বিপক্ষে সর্বশেষ টেস্টে অংশ নেন তিনি।

১৯২১-২২ মৌসুমে অস্ট্রেলিয়া দল দক্ষিণ আফ্রিকা গমনে আসে। তিন টেস্ট নিয়ে গড়া সিরিজের সবকটিতেই চার্লি ফ্রাঙ্কের অংশগ্রহণ ছিল। তন্মধ্যে, জোহেন্সবার্গে সিরিজের দ্বিতীয় টেস্টে সেরা খেলা উপহার দেন। ২০৭ রানে পিছিয়ে থেকে দক্ষিণ আফ্রিকা দল ফলো-অনের কবলে পড়ে। সাড়ে আট ঘণ্টারও অধিক সময় ক্রিজে আঁকড়ে থাকেন। ১৫২ রান তুলে অস্ট্রেলিয়ার বিজয়কে আটকান। এ পর্যায়ে তিনি অস্ট্রেলিয়ার শক্তিশালী বোলিং আক্রমণ ঠেকান। জ্যাক গ্রিগরি, টেড ম্যাকডোনাল্ড, আর্থার মেইলি’র ন্যায় তারকা বোলারদের বল মোকাবেলান্তে এ সংগ্রহ করেন। তন্মধ্যে, হার্বি টেলরের সাথে ১০৫ ও ডেভ নোর্সের সাথে ২০৬ রানের জুটি গড়েন। তবে, ফ্রাঙ্কের এ সেঞ্চুরিটি টেস্ট ক্রিকেটের ইতিহাসের মন্থরতম সেঞ্চুরির মর্যাদা পায়।

মূল্যায়ন
---------

অস্ট্রেলীয় উইকেট-রক্ষক বার্ট ওল্ডফিল্ড পরবর্তীকালে উল্লেখ করেছিলেন যে, তিনি একটি বিষয়ে সবিশেষ উল্লেখযোগ্য ভূমিকা রেখেছেন। তাহলো, বলকে বাউন্ডারিতে পাঠানোর মতো তার যথেষ্ট শক্তি ছিল না। পূর্ণাঙ্গ টেস্ট খেলোয়াড়ী জীবনে দেড়শত রানের ইনিংস খেলা স্বত্ত্বেও মাত্র ২৩৬ রান সংগ্রহের ন্যায় সর্বনিম্ন সংগ্রহের রেকর্ডের অধিকারী তিনি।

২৫ ডিসেম্বর, ১৯৬১ তারিখে ৭০ বছর বয়সে জোহেন্সবার্গের ব্রায়ানস্টোন এলাকায় চার্লি ফ্রাঙ্কের দেহাবসান ঘটে। তবে, তার মৃত্যুতে উইজডেনে কোন শোকসংবাদ প্রকাশিত হয়নি।

তথ্যসূত্র
---------

1. ↑  "Transvaal v AIF 1919–20"। *CricketArchive*। সংগ্রহের তারিখ ৩০ সেপ্টেম্বর ২০১৯।
2. ↑  "2nd Test, Australia tour of South Africa at Johannesburg, Nov 12-16 1921"। *Cricinfo*। সংগ্রহের তারিখ ৩০ সেপ্টেম্বর ২০১৯।
3. ↑  A. G. Moyes, *Australian Cricket: A History*, Angus & Robertson, Sydney, 1959, p. 327.
4. ↑  Walmsley, Keith (২০০৩)। *Mosts Without in Test Cricket*। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। .

আরও দেখুন
---------

* বিলি ফ্রাঙ্ক
* রেজিনাল্ড হ্যান্ডস
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* সামরিকবাহিনীতে অবস্থানকালীন নিহত ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে চার্লি ফ্রাঙ্ক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে চার্লি ফ্রাঙ্ক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

আরও পড়ুন
---------

* *World Cricketers - A Biographical Dictionary* by Christopher Martin-Jenkins, published by Oxford University Press (1996)
* *The Wisden Book of Test Cricket, Volume 1 (1877-1977)* compiled and edited by Bill Frindall, published by Headline Book Publishing (1995)
* *Who's Who of Cricketers* by Philip Bailey, Philip Thorn & Peter Wynne-Thomas, published by Hamlyn (1993)